Forsætisráðuneyti

Stjórnarráðshúsinu við Lækjartorg

Lækjargötu, 101 Reykjavík

Reykjavík, 20.5.2020
*Tilv:* *ÍM202005-001- 1.4*

**Efni:** Umsögn um drög að frumvarpi til stjórnarskipunarlaga um breytingu á stjórnarskrá lýðveldisins Íslands, nr. 33/1944, með síðari breytingum (íslensk tunga).

Íslensk málnefnd styður þessa stjórnarskrárbreytingu eindregið og telur að hún veiti frekari grundvöll fyrir lög um stöðu íslenskrar tungu og íslensks táknmáls, nr. 61/2011. Eins og margoft hefur komið fram í ályktunum Íslenskrar málnefndar er íslenska í viðkvæmri stöðu vegna þess hve málhafar eru fáir og alþjóðasamskipti mikil auk hinnar hröðu samskiptabyltingar á þessari öld. Þeim mun mikilvægari er stuðningur löggjafans og ríkisvaldsins við tungumálið. Þetta stjórnarskrárákvæði er mikilvægur stuðningur við allt starf málnefndarinnar og annarra sem vinna við að tryggja og bæta stöðu íslenskrar tungu.

Fyrir hönd Íslenskrar málnefndar

Ármann Jakobsson

formaður Íslenskrar málnefndar